open-index/open-wikipedia-markdown huggingface dataset:
Plovdiv

**Plovdiv** (bulgarsk Пловдив) er den nest største byen i Bulgaria etter hovedstaden Sofia, med et folketall på 341&nbsp;873. Byen er det administrative senteret i Plovdiv oblast sør i Bulgaria, i tillegg til den største og viktigste byen i det historiske området Øvre (eller Nordlige) Trakia, vidt kjent for sin eldgamle og mangfoldige kultur og tusenårige historie.

Byen ligger ved elven Maritsa, cirka 130&nbsp;km øst for Sofia, på den fruktbare trakiske sletten. Byen har også en stor og mangfoldig industri og et akademisk miljø med universitet, forskningsinstitutter og høyskoler.

## Historie
Plovdivs historie strekker seg 6&nbsp;000 år tilbake i tid, noe som gjør byen til en av de eldste byene i Europa. Byen het *Evmolpija* da den i 342 f.Kr. ble erobret av Filip II av Makedonia, som omdøpte byen til *Filippopolis*. Byen ble senere en selvstendig trakisk by under navnet *Pulpudeva*, før den ble en del av Romerriket og hovedstad i Trakia i år 46 f.Kr. Romerne omdøpte byen til *Thrimontium* «tre fjell» etter de tre høydene gamlebyen ligger på.

Slaverne erobret byen på 500-tallet og sørget for å innlemme byen i det første bulgarske riket og omdøpte den nok en gang, nå til *Pâldin*, før bulgarerne tok over byen i 815. Tyrkernes invasjon i 1364 forårsaket store ødeleggelser, men byen ble gjenreist med et utall av moskeer og basarer, skiftet navn til *Filibe* og ble etter avslutningen av den russisk-tyrkiske krig hovedstad i den osmanske provinsen Øst-Rumelia. Navnet Plovdiv fikk byen på 1400-tallet.

Da Bulgaria var under Det osmanske riket på 1800-tallet, ble den bulgarske frigjøringskampen ledet fra Plovdiv, men da byen ble frigjort fra osmanene etter slaget ved Plovdiv i 1878 ble den likevel ikke en del av fyrstedømmet Bulgaria, og ble i stedet hovedstad i det osmanske Øst-Rumelia fram til 1885 da den ble en del av Bulgaria.

## Referanser


## Eksterne lenker
*
Revenge of the Ninja

***Revenge of the Ninja*** er en amerikansk actionthriller og kampsportfilm fra 1983 regissert av Sam Firstenberg. Filmen handler om en japaner som må flytte fra hjemlandet når flere i hans familie blir myrdet av ninjaer. Han flytter til USA, men der blir han ufrivillig dratt inn i flere mystiske drap som synes å har blitt utført med ninja-metoder. Det ingen vet er at også han er en ninja. Hovedrollen spilles av Sho Kosugi, mens sentrale biroller spilles av Keith Vitali, Virgil Frye og Arthur Roberts.

Filmen regnes som en av de tidligste filmene innen ninja-sjangeren. Den er en selvstendig oppfølger til ''Enter the Ninja'' (1981) og ble etterfulgt *[[Ninja III: The Domination]]* (1985). Det er ingen direkte kobling mellom de tre filmene annet en tematikken. 

## Handling
Cho Osaki må flykte fra Japan når nesten hele hans familie blir myrdet av ninjaer, personer som er eksperter på orientalsk kampkunst og snikmord. Han reiser til Salt Lake City i USA, hvor han slår seg ned sammen med sin mor og sin eneste sønn. Ved hjelp av sin amerikanske venn og forretningsforbindelse Braden, åpner han et orientalsk kunstgalleri og begynner så smått å legge fortiden bak seg. Men etterhvert viser det seg at noen bruker hans nyåpnede butikk som skalkeskjul for smugling av narkotika. Det viser seg at det er Braden som står bak. Han har forsøkt å gjøre avtaler med den lokale mafiaen om å smugle narkotika fra Japan til USA. Men avtalen har slått feil. Cho oppdager at noe muffens er i gjære i butikken og snart blir han ufrivillig trukket inn i en rekke mord som alle bærer preg av å være utført av ninjaer. Når hans sønn kidnappes innser Cho at han må kjempe sin livs kamp. Det ingen vet er at også han er en ninja. Ikledd en sort heldekkende drakt og bevæpnet med ninjasverd, nedkjemper han mafiaens menn i tur og orden. Til slutt må han møte Braden - som også er en ninja.

## Om filmen
*Revenge of the Ninja* innbragte 13 millioner dollar på amerikanske kinoer. Produksjonskostnadene var på rundt 700 000 dollar.

Filmen ble ikke vist på norske kinoer, men den ble utgitt på video av HVC i 1983. Den ble forbudt i 1986.

## Rolleliste
*Shô Kosugi –  Cho Osaki 
*Keith Vitali –  Dave Hatcher, karateinstruktør 
*Virgil Frye –  Politietterforsker Dire 
*Arthur Roberts –  Braden
*Ashley Ferrare –  Cathy
*Mario Gallo –  Chifano, mafiasjefen
*Grace Oshita –  Bestemor
*Kane Kosugi –  Kane Osaki 
*John LaMotta –  Joe
*Mel Hampton –  Detektiv Rios 
*Oscar Rowland –  Enøyd informant
*Toru Tanaka –  Sumo tjener

## Referanser
 

## Eksterne lenker
*
Sho Kosugi

**Sho Kosugi** (født 1948) er en japansk kampsportutøver og skuespiller kjent fra en rekke amerikanske ninjafilmer. 

Kosugi hadde sin første store rolle i actionfilmen *[[Enter the Ninja]]* (1981) og sin første hovedrolle i *[[Revenge of the Ninja]]* (1983). Han hadde også en sentral rolle i tv-serien ''The Master'' (1984). Han trakk seg tilbake fra filmbransjen på midten av 1990-tallet, men hadde en birolle i *[[Ninja Assassin]]* (2009).  

Innen kampsport har han spesielt befattet seg med med stilarter som kinesisk Xing Yi Quan, koreansk Tae Kwon Do og japansk Shitō-ryū og Shotokan-ryū. I 1998 etablerte han Sho Kosugi Institute (SKI) in Hollywood. SKI er et akademi for gymnastikk, skuespill, dans, sang, kampsort og taiko.

Han har tre barn, deriblant Kane Kosugi som også er aktiv i filmbransjen. I filmen *[[Revenge of the Ninja]]* spilte de sammen som far og sønn.

## Filmografi
* *[[Bruce Lee Fights Back from the Grave]]* (1976)
*''Bjørnegjengen reiser til Japan'' (1978) (ukreditert)
**[[Enter the Ninja]]* (1981)
* *[[Revenge of the Ninja]]* (1983)
* *[[Ninja III: The Domination]]* (1984)
* *[[Nine Deaths of the Ninja]]* (1985)
* *[[Pray for Death (film)|Pray for Death]]*  (1985)
* *[[Rage of Honor]]* (1987)
* *[[Black Eagle (film, 1988)|Black Eagle]]* (1988)
**[[Aloha Summer]]* (1988)
* *[[Blind Fury (film)|Blind Fury]]* (1989)
**Shogun Mayeda* (1991)
**Drug Connection* (1993)
* *[[Ninja Assassin]]* (2009)
## Referanser


## Eksterne lenker
* 
*
Bulgarere

**Bulgarere** er en sørslavisk etnisk gruppe som vanligvis holder til i Bulgaria og nærliggende regioner. Utvandring har ført til immigrantsamfunn i en rekke andre land.
## Referanser
Mikio Oda

**Mikio Oda** (jap. 織田 幹雄, *Oda Mikio*, født 30. mars 1905 i Hiroshima; død 2. desember 1998 i Kamakura) var en japansk friidrettsutøver. Han var den første asiatiske OL-vinneren i friidrett.

## Karriere
Odas første olympiske deltakelse skjedde under OL 1924 i Paris. Han ble utslått før finalen i både høyde- (1,80&nbsp;m) og lengdehopp (6,83&nbsp;m, men kom på sjetteplass i tresteg med 14,35 som resultat.

Under OL 1928 deltok han i fire øvelser. I høyde ble han nummer 7 med 1,88&nbsp;m, i lengde hoppet han 7,11 og ble utslått i kvalifiseringen. I tresteg vant han gull med 15,21&nbsp;m, fire centimeter foran sølvvinneren Levi Casey fra USA. På tredje- og fjerdeplass kom Vilho Tuulos og Chuhei Nambu, OL-vinnerne fra henholdsvis 1920 og 1932. Til slutt løp Oda for det japanske 4x100&nbsp;m-laget, som ble utslått i forsøkene.

27. oktober 1932 satte Mikio Oda ny verdensrekord i tresteg med resultatet 15,58. Samme dag satte Chuhei Nambu verdensrekord i lengde (7,98&nbsp;m), og dette var de to første verdensrekordene i friidrett som var satt av asiatiske utøvere.

Oda deltok i sitt tredje OL i 1932 i Los Angeles, og måtte nøye seg med en 13.-plass i tresteg med det beskjedne resultatet 13,97. Landsmannen Nambu gikk til topps.

Totalt satte Mikio Oda 21 asiatiske rekorder i høyde, lengde, tresteg og tikamp.

## Etter karrieren
Fra 1952 til 1964 var Mikio Oda trener for det japanske olympialaget. Han var ærespresident i det japanske friidrettsforbundet og medlem av IAAF.

Under OL 1964 ble det olympiske flagget til Odas ære heist til en høyde av 15,21 meter.

## Bestenoteringer
* Høyde: 1,92 m
* Lengde: 7,52 m
* Tresteg: 15,58 m

## Referanser


## Kilder
* Manfred Holzhausen: *Weltrekorde und Weltrekordler – Dreisprung / Stabhochsprung*, Grevenbroich 2002
* Peter Matthews (ed): *Athletics 1999*, Surbiton, Surrey 1999 ISBN 1-899807-04-7
* Ekkehard zur Megede: *The Modern Olympic Century 1896-1996 Track and Fields Athletics*, Berlin 1999, utgitt av Deutsche Gesellschaft für Leichtathletik-Dokumentation e.V.

## Eksterne lenker
*
Shizuka Arakawa

**Shizuka Arakawa** (japansk **荒川静香**, født 1981) er en japansk tidligere kunstløper som deltok i de olympiske vinterleker 1998 i Nagano og 2006 i Torino. Arakawa er olympisk mester (2006) og verdensmester (2004).

Arakawa ble olympisk mester i kunstløp under OL 2006 i Torino. Hun vant konkurransen i single for damer foran Sasha Cohen fra USA og Irina Slutskaja fra Russland. Det var Japans første OL-gull i kunstløp.

Arakawa ble verdensmester 2004 i single for damer.

Hun har vunnet nasjonalt mesterskap i Japan fem ganger, tre som junior og to som senior.

Hun la opp i 2006.

## OL-medaljer
* 2006  Torino -  **Gull** i kunstløp, single damer  Japan

## VM-medaljer
* VM 2004 –  **Gull** i kunstløp, single damer
## Referanser

## Eksterne lenker
* 
* 
*  
*  Shizuka Arakawa -Profil på ISU sine sider.
*  Shizuka Arakawa -Profil  på www.JapanSkates.com
Łowicz

**Łowicz** () er en by og gmina i Łódź voivodskap i det sentrale Polen ved elven Bzura. Den ligger i powiaten med samme navn. Mot slutten av det 16. århundre var byen landets uoffisielle hovedstad, setet til primasene som hersket over landet under interregnumet. Av den grunn har byen både en katedral og biskop til tross for sin beskjedne størrelse. I Łowicz kan man også se en av fire eksisterende trekantformede markedsplasser i Europa.

## Historie
 
Łowicz nevnes for første gang i pave Innocent IIs bulla fra 1136. Den nøyaktige datoen Łowicz mottok sine byrettigheter er ikke kjent, men det første dokumentet hvor den omtales som by kommer fra 1298. Takket være sin beliggenhet ved viktige handels- og kommunikasjonsveier samt flere privilegier og markeder utviklet byen seg veldig raskt i det 15. århundre. 

Fra 1572, da landet gikk inn i et interregnum etter Sigismund II Augusts død, ble byen rikets uoffisielle hovedstad. 

Under Sveriges invasjon av Polen på 1600-tallet ble byen betydelig ødelagt og gjenvant aldri sin tidligere storhet. Den var imidlertid fremdeles et viktig kulturelt og vitenskapelig senter frem til Polens tre delinger. 

Etter Polens andre deling i 1793 kom byen under Preussen. I 1807 ble den innlemmet i Storhertugdømmet Warszawa og tilfalt i 1815 det russiskkontrollerte Kongress-Polen. I 1845 fikk Łowicz jernbaneforbindelse med Warszawa og i 1862 med Bydgoszcz. 

Ved nærheten av byen ble det største slaget under Felttoget i Polen utspilt i 1939 (slaget ved Bzura).

## Vennskapsbyer
Cheektowaga, Colditz, Lubliniec, Montoire-sur-le-Loir, Reda, Šalčininkai

## Referanser


## Eksterne lenker
*
BTR-3

**BTR-3** er et ukrainsk amfibisk pansret personellkjøretøy med åttehjulsdrift, bestykket med en 30 mm maskinkanon.  Det ble utviklet i tidsrommet 2000&ndash;2001, og ble i 2007 besluttet kjøpt inn til Thailands hær for bruk internt i landet.

## Historie og utvikling

BTR-3 ble utviklet i 2000&ndash;2001 under et internasjonalt samarbeid mellom KMDB (Kharkov Maskinutviklingsbyrå) i Ukraina, ADCOM Manufacturing i Abu Dhabi og Statens vitenskapelig-tekniske senter for artilleri og geværer i Ukraina.  

ADCOM koordinerte samarbeidet og tok fram hovedtrekkene i designet.  KMDB monterte motoren og drivverket.

BTR-3 kalles også «Vokter».

## Teknisk

Vognføreren sitter framme i skroget.  Klimaanlegg er standard.  Seks fullt utrustede soldater kan tas med.  En åpning på hver side av skroget lar infanteristene sitte av.  Det er skyteskår og perioskoper på sidene og foran på kjøretøyet.  Vognkommandøren har i tillegg et IPZ-3 perioskop.

Motoren er en Deutz BF6M1015 dieselmotor som utviklet 326 hk, koblet til en Allison MD3066 automatisk girkasse.  Kjøretøyet er amfibisk, og drives i fram av en vannjet i vannet.  De to fremste akslene kan styres.

BTR-3 er utrustet med et enkeltmannstårn med en 30 mm maskinkanon, en 7,62 mm mitraljøse, en 30 mm granatkaster og panservernmissiler.  Maskinkanonen har 350 skudd i beredskap.  Det bæres 2500 skudd til mitraljøsen, og 29 granater er klare til bruk for granatkasteren.  87 granater i tre magasiner á 29 granater bæres i reserve.  Seks røykgranatkastere på tårnet lar vogna raskt legge et røykteppe.

## Varianter
;BTR-3EI: Versjon for Thailand for tropisk bruk.

## Se også
* BTR-80 – selv om BTR-3 ligner svært på dette kjøretøyet er det et eget design.

## Kilder
* Fabrikantens hjemmeside

## Eksterne lenker
* 
* Kort reklamevideo på YouTubeSenket tekst
Liste over ordførere i Norge 2003–2007

**Liste over ordførere i Norge 2003–2007** er en sorterbar liste over norske ordførere med kommuneinformasjon for perioden 2003&ndash;2007.

## Merknader

## Kilder
*Ordførerne 2003-2007  i Kommunal Rapport
Jann-Arne Løvdahl

**Jann-Arne Løvdahl** (født 29. september 1956 på Ytre Øksningan i Herøy) er norsk lokalpolitiker og politimann. Han var ordfører i Vefsn kommune i Nordland 2001-2019. Han representerer Arbeiderpartiet. Før han ble heltidspolitiker, var han i politiet. 

## Referanser


## Eksterne lenker
* Ordføreren. Vefsn kommune.
Whiplash (andre betydninger)

**Whiplash** kan vise til:

* Whiplash – det engelske ordet for nakkesleng
* Whiplash (sang) – en sang av heavy metal-bandet Metallica
* Whiplash (band) – et amerikansk thrash metal-band
* Whiplash (spill) – et action-eventyrspill til PlayStation 2 og Xbox fra 2003
* *[[Whiplash (1948)|Whiplash]]* – amerikansk film fra 1948
* *[[Whiplash (1974)|Whiplash]]* – hongkongkinesisk film fra 1974
* *[[Whiplash (2002)|Whiplash]]* – amerikansk film fra 2002
* *[[Whiplash (2014)|Whiplash]]* – amerikansk film fra 2014
* *[[Whiplash (TV-serie)|Whiplash]]* – australsk TV-serie fra 1960-tallet
Anilin

**Anilin**, C6H5NH2, er en fargeløs, giftig, illeluktende olje. Anilin ble fremstilt første gangen i 1826 gjennom destillering av naturlig indigo.

## Referanser
Hasely Crawford

**Hasely Joachim Crawford** (født 1950 i San Fernando) er en tidligere friidrettsutøver fra Trinidad og Tobago.

Crawford ble historisk i 1976 da han vant finalen på 100 meter under OL i Montréal foran Don Quarrie fra Jamaica. Han ble dermed den første fra Trinidad og Tobago som vant en olympisk gullmedalje. Han kom også til finalen på 200 meter men måtte trekke seg på grunn av skade. Han ble på grunn av sin og landets første olympiske tittel nasjonal idrettshelt i Trinidad og Tobago og ble utgitt på frimerke og et fly og et idrettsanlegg, *Hasely Crawford Stadium* er oppkalt etter ham.

Crawford deltok også i OL 1980 i Moskva og 1984 i Los Angeles, men han klarte ikke å komme til noen av sprintfinalene.

## Referanser


## Eksterne lenker
*
Autobianchi Primula

**Autobianchi Primula** er en bilmodell i supermini-klassen fra den italienske bilprodusenten Autobianchi, et underselskap av Fiat, som ble bygget mellom 1964 og 1970. Bilen er kjent for å være Fiats første bilmodell med forhjulstrekk og motoren montert på tvers foran i bilen. Primula ble bygget i Autobianchis fabrikk i Desio, og konkurrerte med Austin/Morris 1100, som ble bygget i Italia av Innocenti på lisens fra BMC.

Før Primulas lansering var alle modeller fra Fiat-konsernet bakhjulsdrevne, og mens de større modellene hadde motoren montert foran hadde alle mindre bilmodeller motoren montert bak. Etter at Mini ble lansert med forhjulstrekk og motor montert på tvers mellom forhjulene, ble dette raskt populært også blant andre bilprodusenter, da det var svært plasseffektivt. Også Fiats designsjef, Dante Giacosa, innså raskt potensialet i et slikt oppsett, men selskapets ledelse ønsket ikke å eksperimentere med de populære Fiat-modellene. Derfor ble det bestemt at en modell skulle lanseres under det ikke fullt så prestisjetunge Autobianchi-navnet.

## Karosserityper
Den første varianten som ble tilgjengelig var svært lik BMCs fastback-sedaner, med enten to eller fire dører, og med eller uten bakluke (noe som gjorde bilen til en kombi. I 1965, ett år etter lanseringen, ble også en coupémodell tilgjengelig, med design fra Carrozzeria Touring.
Austin 1800

**Austin 1800** var en bilmodell fra den britiske bilprodusenten BMC som ble produsert mellom 1964 og 1975. Austin 1800 var en variant i modellserien *BMC ADO17*, og kun logoer rundt på bilen skilte modellen fra modeller under navnene Morris og Wolseley, også BMC-eide merker. Austin 1800 ble kåret til Årets Bil i Europa i 1965.

## Utvikling
Austin 1800 ble utviklet av BMC som en større erstatter for suksessen Mini og Austin 1100, under kodenavnet ADO17. I tillegg til Austin-modellen ble ytterligere to identiske modeller lansert under andre navn, først **Morris 1800** i 1966, så **Wolseley 18/85** i 1967.

Bilen var nyskapende da den ble lansert, med store vindusflater og romslige interiør med både skinn, tre og krom. Både Alec Issigonis og Pininfarina var involvert i designprosessen, og også teknologien var ny for sin tid, med hydropneumatisk understell (*[[Hydrolastic]]*) og en tidlig variant av ABS-bremser med en ventil som fordelte bremsekraften mellom frem- og bakhjul.

I mai 1968 ble en *Mark II*-versjon lansert, med et billigere interiør og endret grill. Austin- og Morris-modellene fikk også byttet ut de slanke, horisontale hovedlyktene med vertikale lykter som liknet på den mindre ADO16-modellen. Wolseley-varianten beholdt de opprinnelige hovedlyktene. Nok en oppdatering fant sted i 1972, og modellene produsert etter dette kalles *Mark III*. Disse endringene var mindre, og inkluderte blant annet nok en ny grill og et endret interiør.

## Eksterne lenker
* 
* BilNorge.no: Artikkel om Austin 1800
* Nettside dedikert Austin 1800 (*engelsk*)
Félix María Calleja del Rey

Don **Félix María Calleja del Rey Bruder Losada Campaño y Montero de Espinosa, greve av Calderón** (født 1. november 1753, død 24. juli 1828) var en spansk offiser og visekonge av Ny-Spania fra 4. mars 1813 til 20. september 1816.

Kaptein Calleja ledsaget greven av Revillagigedo til Ny-Spania i 1789, da Revillagigedo ble ansatt i stillingen som visekonge der. Calleja ble på samme tid kommandant for en spansk infanteri-brigade i som var utplassert i den meksikanske delstaten San Luis Potosí. Calleja giftet seg med Francisca de la Gandara som kom fra en veldig rik spansk familie. Felix Calleja regnes av enkelte historikere som en av de største militære sjefene som noensinne har kjempet i Mexico, på grunn av hans geniale, men noen ganger svært barbariske metoder.

Blant de spanske offiserene under hans kommando var offiser Ignacio Allende, som senere skulle komme til å støtte den meksikanske uavhengigheten fra Spania, og som etter sin død ble utnevnt til nasjonalhelt av Mexico. Calleja er mest kjent for sine handlinger under det meksikanske opprøret i 1811. Han lyktes i å fange og drepe flere av de mest berømte ledere av dette opprøret, blant annet Miguel Hidalgo og Ignacio Allende.  

Da kong Ferdinand VII hadde kommet tilbake til konge-tronen i 1813 ble den daværende spanske grunnloven avskaffet for godt den 14. mai 1814, og kongen gjenopprettet offentlige institusjoner slik disse hadde vært da han gikk av i 1808. Ved en forordning av 21. juli 1814, gjenopprettet han den spanske inkvisisjonen. Den 19. mai 1816 underskrev han en fullmakt som tillot jesuitter å komme tilbake til Mexico, som hadde blitt utvist derfra på slutten av det attende århundre. 

Calleja ble av sine med-offiserer og ansatte blitt beskrevet som ekstremt målbevisst og skruppelløs, i tillegg til å bli ansett som en grusom hersker som i stor grad tolererte misbruk og tortur av den meksikanske befolkningen. Han var fryktet og hatet av de fleste som arbeidet sammen med ham, selv av noen av de mest liberale rojalistene. Deres klager mot hans diktatoriske metoder ble mottatt i den spanske hoffet og den 20. september 1816 ble Calleja løst fra sin stilling i Mexico. 

Han returnerte dermed til Spania, der han ble gitt tittelen Conde de Calderón og han ble utnevnt til militær kommandant i Andalucía og ble senere ansatt som guvernør i Cádiz. Han ble tiltalt for å organisere en ekspedisjonsstyrke og hær til Amerika. Han var ansatt som kommandant i Valencia på tidspunktet for hans død i 1828.

## Referanser
Otto Mueller

**Otto Mueller** (født 16. oktober 1874 i Liebau i Schlesien i Tyskland, død 24. september 1930 i Breslau) var en tysk maler og grafiker. Han regnes som en av de sentrale tyske ekspresjonistene.

## Liv og virke
### Bakgrunn
Han ble født i byen Liebau i Niederschlesien (nå Lubavka, Polen). Han fikk opplæring i grafikk (litografi) i Görlitz og Breslau (nå:Wrocław) (1890 – 1892) etter sterkt press fra faren, etter å ha kommet gjennom en skolegang uten avsluttende eksamenspapirer. Studiene fortsatte ved kunstakademiene i Dresden (1894 – 1896) og München fra 1898 og til han forlot akademiet etter å ha fått karakteristikken «uten talent» av Franz von Stuck.

### Karriere
Hans tidligste arbeider viste innflytelse fra impresjonismen, fra jugendstilen og symbolismen som var rådende i tiden. Han slo seg etterhvert ned i Berlin (1908) hvor han stilmessig dreide mere mot ekspresjonismen. 1910 til 1913 var han medlem av kunstnergruppen Die Brücke, men holdt seg til mere avdempede fargevirkninger enn sine kolleger. Han hadde samtidig kontakt med Blaue Reiter-gruppen.

Han deltok som soldat i den første verdenskrigen og holdt på å miste livet på grunn av en lungeskade. Etter krigen ble han professor ved *Akademi for bildende kunster* i Breslau. Denne stillingen beholdt han til han døde i 1930.

Han skapte i alt 172 trykk, i tresnitt, radering og litografi. 357 av arbeidene ble inndratt fra tyske museer i 1937, da nazi-myndighetene aksjonerte mot «Entartete Kunst».

Han er regnet som den mest lyriske av de tyske ekspresjonistene. Hovedtema i arbeidene var enheten i menneske og natur, mens maleriene brukte forenklede former, med dempet fargebruk og klare konturer. Han er mest kjent for sine aktbilder og bilder av sigøynerkvinner og -barn.

## Verk i utvalg
De tyske titlene er beholdt for bilder i tyske samlinger.
* 1911: *Drei Akte im Walde*, Sprengel Museum, Hannover
* 1915: *Waldsee mit zwei Akten*, Museum am Ostwall, Dortmund
* 1916: *Liebespaar zwischen Gartenmauern*, Brücke-Museum, Berlin
* 1919: *Liebespaar*, Museum der bildenden Künste, Leipzig
* ca. 1926: *Zwei Mädchen im Schilf*, Museum der Phantasie, Sammlung Buchheim, Bernried
* ca. 1926&ndash;1928: *Stehende Zigeunerkinder*, Germanisches Nationalmuseum, Nürnberg, Gm 1689 (Utlån fra privatsamling)
* 1927: *Zigeuner mit Sonnenblumen*, Saarland-Museum, Saarbrücken
* ca. 1928: *Zigeunerpferd am schwarzen Wasser*, Germanisches Nationalmuseum, Gm 1802 (Utlån fra privatsamling)
* *Zwei Geschwiester*
## Referanser


## Museer med bilder
* Brücke Museum , Berlin, Germany
* Buchheim Museum, Bernried, Germany
* Fine Arts Museums of San Francisco
* Museum of Modern Art, New York City 
* National Gallery of Art, Washington D.C.

## Eksterne lenker
* 

* Available Works & Biography  Galerie Ludorff, Duesseldorf, Germany 
*  Appreciation page with multiple Otto Mueller images
Garbsen

**Garbsen** er en by i Tyskland  i delstaten Niedersachsen med rundt 65&nbsp;000 innbyggere. Byen ligger i *[[landkreis]]en* Hannover, omtrent 11 km vest for byen Hannover. 

## Bydeler

Byen har tolv bydeler

* Altgarbsen
* Auf der Horst
* Berenbostel
* Frielingen
* Garbsen-Mitte
* Havelse
* Heitlingen
* Horst
* Meyenfeld
* Osterwald
* Schloss Ricklingen
* Stelingen

## Vennskapsbyer

* Hérouville-Saint-Clair, Frankrike
* Rødding, Danmark
* Bassetlaw, England, Storbritannia
* Farmers Branch, Texas, USA
* Schönebeck, Sachsen-Anhalt, Tyskland
* Wrzesnia, Polen

## Eksterne lenker
*
Charles Sands

**Charles Edward Sands** (1865–1945) var en amerikansk golf- og tennisspiller.

Sands ble olympisk mester under Sommer-OL 1900 i Paris da han vant golfturneringen for herrer. Han deltok også i tennisturneringen i samme OL.

## OL-medaljer
* 1900  Paris -  **Gull** i golf
## Referanser


## Eksterne lenker
*
Before Crisis: Final Fantasy VII

er et japansk action-rollespill utviklet og utgitt av Square Enix i 2004.

Spillet ble utgitt til mobiltelefoner produsert av NTT DoCoMo. En engelsk versjon har ennå ikke blitt lansert, men det spekuleres i at det amerikanske mobiltelefonselskapet Sprint Nextel skal utgi en engelsk versjon av spillet. Dette har imidlertid ikke blitt verifisert.

## Handling
Spillet åpner på et oppdrag i byen Midgar for å undersøke AVALANCHE-aktiviteter. Med hjelp fra Reno trekker AVALANCHE seg tilbake. Men dette angrepet viser seg imidlertid å være en bløff, for å trekke styrker vekk fra byen Junon - hvor president Shinra skal holde en tale. President Shinra blir skutt, men overlever så vidt.

Imidlertid viser det seg at til og med angrepet på presidenten var en omdirigering, og AVALANCHE må også beskytte Rayleigh - en professor som sitter på viktig informasjon. I mellomtiden blir president Shinra mistenkelig ovenfor deres aktiviteter, og tror at noen i organisasjonen deres lekker sensitiv informasjon.

## Eksterne lenker
*
Margaret Abbott

**Margaret Ives Abbott** (født 15. juni 1878, død 10. juni 1955) var en amerikansk kvinnelig golfspiller som deltok i de olympiske leker 1900 i Paris. 

Abbott ble olympisk mester under Sommer-OL 1900 i Paris da hun vant golfturneringen for kvinner. Hun gikk de ni hullene på 47 slag, to mindre enn sin landsmann Pauline Whittier som ble nummer to.   

## OL-medaljer
* 1900  Paris -  **Gull** i golf

## Referanser


## Eksterne lenker
*
Feistel-chiffer

**Feistel-chiffer** er en type substitusjon/permutasjon-chiffer som ble foreslått av Horst Feistel i 1973. Krypteringsteknikken fungerer slik at den tar en input på 2w bits (der w er et heltall), samt en nøkkel, deler opp bitstrengen i to deler som siden passerer gjennom *n* krypteringsrunder. Hver krypteringsrunde bestå av følgende steg: Kombinere en del av nøkkelen med den ene halvdelen av bitinnmatingen, for senere å kombinere denne med den andre halvdelen av bitinnmatingen via en xor operasjon. Deretter bytter halvdelene side, og sendes videre til neste krypteringsrunde.

Feistel-chiffer kalles også for **feistelnettverk.**

## Litteratur
*Stallings, William – *Cryptography and Network Security* – Prentice Hall 2003, ISBN 0-13-111502-2
Hamar fengsel

**Hamar fengsel** er et fengsel i Hamar kommune i Innlandet fylke tilhørende region nordøst i Kriminalomsorgen. Fengselet ligger ved Grønnegata og ble oppført i 1864 etter tegninger av Heinrich Schirmer og Wilhelm von Hanno. Fengselet ble oppført under ledelse av den lokale byggmesteren Herman Frang og er bygget symmetrisk og enkelt i upusset rød teglsten fra *Tokstad* i Stange, noe som gir et nygotisk uttrykk.

Hamar fengsel har i dag en total kapasitet på 31 plasser.

## Litteratur

* Bækkelund, Bjørn – *Hamars bygningshistorie: Hamar sentrum 1849-1930*
* Norsk kunstnerleksikon – Universitetsforlaget 1982-86
* Geir Tandberg Steigan: Hamar kretsfengsel (Arkitekturhistorie.no)

## Eksterne lenker
* Kriminalomsorgens presentasjon av Hamar fengsel
Brother Jonathan

**Brother Jonathan** («broder Jonathan») er en skikkelse som på 1800-tallet ble brukt i flere amerikanske vitsetegninger og politiske karikaturer som symbol og nasjonalpersonifikasjon på en typisk amerikaner. Brother Jonathan ble gjerne fremstilt som en mann med lang snippkjole, stripete langbukser og flosshatt.  Fra 1850-tallet overtok gradvis figuren Uncle Sam. Han liknet mye på Brother Jonathan, men representerte myndighetene og ble framstilt som en eldre mann med hvitt skjegg.

Det har blitt hevdet av Jonathan Trumbull, den første guvernøren i Connecticut, er opphavet til figuren, men dette er tvilsomt.

## Se også
* Uncle Sam, seinere nasjonalsymbol
* John Doe 
* Johnny Rebel, foreldet personifikasjon for Sørstatene
* Billy Yank, foreldet personifkasjon for Nordstatene

## Eksterne lenker
*
Giovanni Battista Giraldi

**Giovanni Battista Giraldi** (født 1504, død 1573) var en italiensk forfatter og professor i filosofi og retorikk. Han kom fra Ferrara. Han skrev flere skuespill og noveller.

## Referanser
Gladbeck

**Gladbeck** er en by i den tyske delstaten Nordrhein-Westfalen med rundt 75&nbsp;000 innbyggere. Byen ligger i *[[kreis]]en* Recklinghausen. 

## Historie
Gladbeck var opprinnelig en liten landsby på 300 innbyggere frem til det ble funnet kull her i 1870-årene. Byen vokste raskt da emigranter fra de omkringliggende prøyssiske provinsene Westfalen og Rhinland og østligere provinser i Preussen, inkludert innbyggere med polsk som morsmål, flyttet dit. Gladbeck ble hardt rammet under andre verdenskrig.

På 1960-tallet ble kullindustrien rammet av stor tilbakegang, noe som resulterte i omfattende arbeidsledighet. I august 1988 skjedde gisseldramaet i Gladbeck, etter et bankran.

## Bilder

Fil:2008-03 gla museum.JPG|Gladbeck museum
Fil:Heilig Kreuz-Kirche Gladbeck-Butendorf.jpg|Den hellige korskirken
Fil:Gladbeck, Musikschule, Berginspektion, 2008-03.jpg|Musikkskolen
Fil:Gladb1.jpg|Rådhuset sett fra Rentforter Straße


## Referanser


## Eksterne lenker
*
Idioten (andre betydninger)

**Idioten** kan være flere ting:

## Sted
*Idioten, park på Valleløkken i Oslo

## Litteratur
*Idioten (roman), roman av Fjodor Dostojevskij

## Film og fjernsyn
* *[[Idioten (1946)]]*, fransk filmatisering fra 1946 av Georges Lamoin
* *[[Idioten (1951)]]*, japansk filmatisering fra 1951 av Akira Kurosawa
* *[[Idioten (1958)]]*, sovjetisk filmatisering fra 1958 av Ivan Pyrjev

## Musikk
* *The Idiot* musikkalbum fra 1977 av Iggy Pop
Idioten

**Idioten** er et parkmessig friområde på Valleløkken, nær Adamstuen nord i bydel St. Hanshaugen i Oslo.

## Parken

Parken er 10,3 dekar stor og i tillegg kommer barnehagens areal med 1,2 dekar. Grunnen eies av kommunen og er regulert til friluftsområde. Den avgrenses av General Birchs gate i nord, bebyggelse som ligger til von der Lippes gate i øst, bebyggelse som ligger til Anton Schjøths gate i syd og Ullevålsveien i vest.

Idioten skråner kraftig mot nordøst og brukes mye som akebakke om vinteren. På det øvre platået er det ballbane som også brukes som skøytebane om vinteren.

Idioten forvaltes av bydel St. Hanshaugen.

## Navnet og historie
Navnet Idioten stammer fra «Anstalt for åndelig abnorme børn», som lå på den andre siden av General Birchs gate, omtrent der Veterinærinstituttet ligger i dag. Det var vanlig at naboene i nabolaget kalte barna som hørte til der for idioter. Navnet er brukt i skrift så tidlig som 1929.

Området ligger på grunnen som hørte til middelaldergården Valle, den delen som rundt år 1700 ble utskilt som byløkka Valleløkken. Parkvesenet overtok området i 1929-1930.

Inntil 1950-årene, mulig senere, arrangerte Frigg guttehopprenn på Idioten.

Det har vært en rekke forslag om å bygge på området, både boliger, næring og barnehager. Senest ble et forslag om barnehage avvist av bydelsutvalget og byråd Grete Horntvedt i 2006.

## Referanser


## Litteratur
*Oslo byleksikon
* Eva Ramm, Erling Lae og Ørnulf Olsen: *St. Hanshaugen Ullevål – streiftog i bydelens nedre del.* Oslo kommune, St. Hanshaugen Ullevål bydelsforvaltning, 1995, side 91-92
*Bjørn Brøymer i Aftenposten Aften 23. januar 1988 (opplysning om hopprenn)
*Aftenposten 16. november og 30. november 2006 (bydelsutvalget avviser barnehage)

## Eksterne lenker
Hydroparken

**Hydroparken** er en park ved Norsk Hydros høye kontorbygning, kjent som Hydrobygget, ved Solli plass i Oslo. Bygningen er tegnet av Erling Viksjø og oppført 1960. Viksjø knyttet til seg landskapsarkitektene Grindaker og Gabrielsen som utformet parken. Murene er laget av billedkunstneren Odd Tandberg.

## Referanser

 



## Litteratur
* Erik Egeland: *Glimt av Hydros kultur og kunst. Bedriftsliv og humanitet.* Labyrinth, 1992
Karsten Jørgensen. "Abstrakte landskap; Grindaker og Gabrielsens fornyelse av norsk hagearkitektur". I *Brytninger. Norsk arkitektur 1945-65*, redigert av Espen johnsen, 206-215. Utstillingskatalog. Oslo: Nasjonalmuseet, 2010.

## Eksterne lenker
* 
* Flyfoto av parken, med kartmulighet
* Hydroparken i digitalt museum http://www.digitaltmuseum.no/search?query=hydroparken&js=1
Rosenkrantz og Gyldenstjern er døde

***Guildenstern og Rosencrantz er døde*** er et tragikomisk teaterstykke av Tom Stoppard fra 1966. Det ble filmatisert i 1990. 

I skuespillet møter man de to karakterene Rosenkrantz og Gyldenstern fra *[[Hamlet]]* av William Shakespeare. Man får blant annet se hva de holder på med mens noen av hendelsene i den opprinnelige fortellingen finner sted. 

## Referanser
Grevenbroich

**Grevenbroich** (kaller seg selv «Energihovedstaden») er en by i den tyske delstaten Nordrhein-Westfalen med rundt 65&nbsp;000 innbyggere. Byen ligger i *[[kreis]]en* Rhein-Kreis Neuss ved elven Erft, omtrent 15 km sørvest for Neuss og 15 km sørøst for Mönchengladbach. 

## Referanser


## Eksterne lenker
*
Hydroparken (andre betydninger)

**Hydroparken** har flere betydninger.

Hovedartikkelen Hydroparken er om parken fra 1960 ved Norsk Hydros bygg i Bygdøy allé i Oslo. 

Andre betydninger:
* parken ved Norsk Hydros lokaler på Vækerø i Oslo
* park i Årdal
Ban Gu

**Ban Gu** (kinesisk: 班固, født i år 32 e.Kr. i Kina, henrettet i 92 i Luoyang i Kina) var en kinesisk historiker som skrev om Han-dynastiet. Han stammet fra en lærd slekt; også hans far Ban Biao var en renommert historieforfatter, og broren Ban Chao en berømt feltherre. Ban Gu var rådgiver for embedsmannen Dou Xian og ble henrettet etter statskuppet mot Douslekten under keiser He.

Ban Gu var hovedforfatter for *[[Han Shu]]* (漢書, Det tidlige Han-dynastiets historie). Det var faren som begynte på det, men så overtok Ban Gu, som imidlertid ikke ble ferdig før sin henrettelse slik at siste hånd på verket var hans søsters, Ban Zhao. Han Shu ble forbilde for fremtidige hoffkritikere.

Verket er delt i tre hoveddeler, etter forbilde fra Sima Qians verk *[[Shiji]]*:

*Herskerannaler;
*Avhandlinger (om riter, astronomi, forvaltning, geografi, hæren, kanalene, økonomi, lov og rett, og så videre); 
*Biografier, som også gir verdifull informasjon om fremmede land.

## Referanser


## Eksterne lenker
* Informasjon om søster og familie
* Et dikt av Ban Gu fra *Liangdu fu*, oversatt til engelsk av  Rafe de Crespigny
Zenko Suzuki

**Zenko Suzuki** (鈴木 善幸 *Suzuki Zenkō*) (født 11. januar 1911, død 19. juli 2004) var en japansk politiker og den 70. statsministeren i Japan. Hans funksjonstid var fra 17. juli 1980 til 27. november 1982.

## Hans politiske liv
Suzuki ble utnevnt som statsminister etter Masayoshi Ohiras uventede dødsfall på grunn av utmattelse i forbindelse med valgkamp. Sympatistemmene etter Ohiras død førte til at Det liberaldemokratiske parti (LDP), vant valget med stor margin, og gav Suzuki det største flertallet LDP hadde hatt på mange år. Han valgte å takke nei til gjenvalg i 1982, og ble etterfulgt av Yasuhiro Nakasone.

Han tjente i en svært ustabil periode; Statsrådene ble ofte skiftet ut, og partiet var ofte splittet. Han hjalp til med å fremme Japans relasjoner med Amerikas forente stater i løpet av et møte i 1988 med Ronald Reagan. 

Han ble født i Iwate prefektur og døde på det Internasjonale Medisinske Senter i Japan, som ligger i Tokyo, av lungebetennelse.

## Referanser
Anatolij Firsov

**Anatolij Vasiljevitsj Firsov** (russisk: Анатолий Васильевич Фирсов; født 1. februar 1941 i Moskva, død 24. juli 2000 i Moskva) var en russisk ishockeyspiller som deltok i de olympiske vinterleker 1964 i Innsbruck, 1968 i Grenoble og 1972 i Sapporo.

Firsov var forward på det sovjetiske landslaget i ishockey og klubblaget CSKA Moskva. Han vant flere verdensmesterskap med Sovjetunionen på 1960- og 70-tallet. Han ble olympisk mester tre ganger og spilte 166 kamper på det sovjetiske landslaget. Han fikk prisen som turneringens beste forward under OL 1968 i Grenoble. Han ble også turneringens toppscorer med tolv mål og fire assists.

## OL-medaljer
* 1964  Innsbruck -  **Gull** i ishockey  Sovjetunionen
* 1968  Grenoble -  **Gull** i ishockey  Sovjetunionen
* 1972  Sapporo -  **Gull** i ishockey  Sovjetunionen

## VM-medaljer
* 1964  Innsbruck -  **Gull** i ishockey 
* 1965  Tammerfors -  **Gull** i ishockey 
* 1966  Ljubljana -  **Gull** i ishockey 
* 1967  Wien -  **Gull** i ishockey 
* 1968  Grenoble -  **Gull** i ishockey 
* 1969  Stockholm -  **Gull** i ishockey 
* 1970  Stockholm -  **Gull** i ishockey 
* 1971  Bern/Genève -  **Gull** i ishockey 

## Referanser


## Eksterne lenker
*
Dirge of Cerberus: Final Fantasy VII

er et tredjepersonsskytespill utviklet og utgitt av Square Enix. Spillet var en oppfølger til det populære PlayStation-spillet *[[Final Fantasy VII]]* fra 1997.

## Handling
Dirge of Cerberus er et tredjepersonsskytespill. Å beseire fiender gir EXP, og på slutten av hvert nivå kan spilleren enten bruke EXP for å øke spillerens statistikk, eller konvertere EXP til Gil (valuta i spillet) som deretter kan brukes til å kjøpe forskjellige produkter og andre oppgraderinger. I motsetning til Final Fantasy VII, hvor en karakter hadde tre typer utstyr (våpen, rustning og tilbehør) består dette spillet utelukkende av våpenet hans.

Dirge of Cerberus sentrerer seg om karakteren Vincent Valentine, og spillets viktigste antagonist er medlemmene av en organisasjon som kalles for Deepground, som planlegger å bruke en skapning kjent som Omega for å ødelegge alt liv på planeten. Deres høyeste rangerte medlem er kjent som Tsviets. Spillet begynner under høydepunktet av Final Fantasy VII. Karakterene Vincent og Yuffie Kisaragi hjelper til med å evakuere Midgar, som er i ferd med å bli ødelagt av Sephiroths Meteor-magi.

Tre år senere befinner Vincent seg i byen Kalm, når byen blir angrepet av en gruppe mystiske soldater. Vincent, med hjelp av sin tidligere kamerat, Reeve Tuesti fra World Regenesis Organization (WRO) en organisasjon dedikert til å hjelpe planeten til å komme seg etter hendelsene fra Final Fantasy VII, slåss mot de mystiske soldatene og tvinger dem til å trekke seg tilbake. Men mange av innbyggerne i byen blir tatt til fange, og mange flere blir drept. De ukjente soldatene var medlemmer av Deepground, en militær organisasjon opprettet som en del av en hemmelig operasjon for å skape genetisk forbedrede super-soldater. Vincent oppdager snart at han er et av Deepgrounds primære mål, fordi han uten å vite om det er i besittelse av et merkelig stoff kalt "Protomateria" som Deepground ønsker å få tak i.

## Referanser


## Eksterne lenker
*
Gummersbach

**Gummersbach** er en by i Tyskland i delstaten Nordrhein-Westfalen med rundt  innbyggere per . Byen er administrativt sete i *[[kreis]]en* Oberbergischer Kreis. Byen ligger 50 km øst for Köln. Tidligere ble Gummersbach kalt «Lindetrebyen» fordi lindetrær vokste langs hovedgaten. Frem til 1920-årene brukte innbyggerne i byen å kalle byen sin «lille Paris». 

## Historie
I 1109 ble Gummersbach for første gang nevnt i skriftlige kilder, da kalt Gummeresbracht. Gummersbach fikk byrettigheter i 1857.

## Bilder

File:KhsGM.jpg|Kretssykehuset
File:GMLieberhausen Kirche.jpg|Lieberhausen kirke


## Referanser


## Eksterne lenker
*
Gütersloh

**Gütersloh** er en by i delstaten Nordrhein-Westfalen i Tyskland, med rundt 95&nbsp;000 innbyggere. Byen er administrasjonssete i  Landkreis Gütersloh.

Gütersloh er en industriby med store selskaper som Miele og Bertelsmann. Royal Air Force hadde en flybase ved byen frem til Berlinmurens fall, og var den østligste av alle flybasene til NATO under den kalde krigen.

## Referanser


## Eksterne lenker
*
Dirge of Cerberus Lost Episode: Final Fantasy VII

er et japansk tredjepersonsskytespill utviklet og utgitt av Square Enix. Det er en direkte oppfølger til PlayStation 2-spillet *[[Dirge of Cerberus: Final Fantasy VII]]*, og foregår mellom hendelsene i spillet. Spillet ble først presentert under E³-messen i 2006, og ble gitt ut til en rekke mobiltelefoner 22. august 2006.
## Referanser


## Eksterne lenker
*
Shred metal

**Shred metal** er en undersjanger av Heavy metal som ble populært tidlig på 80-tallet. Sjangeren ble kjent for allmennheten da Yngwie Malmsteen ga ut *[[Rising Force]]* i 1984 og ble enda mer populær da Jason Becker gå ut sitt første album Perpetual Burn i 1988, men interessen for shred metal avtok etter 80-tallet

Sjangeren er hovedsakelig gitarfokusert. Shredding betyr å spille fort på et instrument (som regel gitar), dette krever teknikker som for eksempel sweep picking, tapping, legato, picking osv...

Shredding blir vanligvis brukt i sjangere som heavy metal, power metal, nyklassisk metal, progressiv metal, thrash metal, hardrock og kan også forekomme i death metal og jazz-fusion

## Kjennetegn
**Shredgitarister bruker å ha med tapping og sweeping i soloer.*

## Viktige gitarister
**[[Al Di Meola]]
**Alexi Laiho* – [[Children of Bodom]]
**Dimebag Darrell* – [[Pantera]]
**Jason Becker* – [[Cacophony]]
**Marty Friedman* – [[Megadeth]]
**Michael Angelo Batio* – Nitro
**Paul Gilbert* – [[Racer X]]
**Steve Vai*
**Timo Tolkki* – [[Stratovarius]]
**Ulrich Roth* – [[Scorpions]]
**Vinnie Moore*
**Vinnie Vincent* – [[Kiss]], [[Vinnie Vincent Invasion]]
**Yngwie Malmsteen'' – Alcatrazz, Steeler
Renault 16

**Renault 16** er en bilmodell fra den franske bilprodusenten Renault, som ble produsert mellom 1965 og 1980. Renault 16 ble kåret til Årets Bil i Europa i 1966, og totalt 1,845,959 eksemplarer ble produsert før den gikk ut av produksjon i 1980.

Modellen solgte svært godt over hele Europa, og fikk gode skussmål for komfort og romslighet, samt et godt utstyrsnivå i forhold til prisen. I begynnelsen ble bilen solgt med kun en 1.5-liters bensinmotor og utstyrsnivå *GL*, senere fulgte en 1.6-liters *TS* og toppmodellen *TX*, som ble lansert i 1973 med en femtrinns manuell girkasse og 1.65-liters motor. Blant utstyret var elektriske vinduer og sentrallås, utstyr som den gang var svært uvanlig i europeiske familiebiler.

Renault 16 var i produksjon frem til 1980, da den ble erstattet av Renault 20. Selv ved produksjonsslutt, da den hadde vært i produksjon i 15 år, var den en populær og vel ansett bilmodell i Europa, med godt salg. Renaults nåværende designsjef, Patrick le Quément, har gått ut med sin beundring for Renault 16, og i mange av hans modeller kan man kjenne igjen designelementer fra R16.
SLOC

**Source lines of code** (**SLOC**) er en måte å måle størrelsen på en programvare ved å telle antall tekstlinjer i programmets kildekode. SLOC er typisk brukt for å estimere mengden innsats som vil kreves for å utvikle et program, så vel som å estimere programmeringsproduktivitet når programmet er ferdigskrevet.
Fiat 124

**Fiat 124** (1966–76) er en liten familiebil fra italienske  Fiat. Den erstattet Fiat 1300 og Fiat 1500, og ble Årets Bil i Europa 1967 for romslig interiør, avansert understell, skivebremser og lav vekt.

**124 Berlina** (1966–76, 1,5 mill. eks.) hadde en 1,2-liters rekkemotor med fire sylindre og overliggende kamaksel, på 65 hestekrefter.  **Familiare** var en stasjonsvogn. **124 Special** fra 1968 hadde 1.5-liters motor og **124ST** 1,4-liter eller 1,6 liter.  Sedanen ble i 1974 erstattet med Fiat 131. 

En forlenget og mer luksuriøs utgave av 124 ble lansert i 1967 under navnet Fiat 125.  

**124 Sport Coupé** (1967–75,  eks.) var tegnet av Fiat selv og bygd på samme understell som sedanen.

**124 Spider** (1967–85,  eks.) var tegnet og bygd av Pininfarina.  Etter 1975 kun solgt i USA, og fra  i 1982 produsert av Pininfarina som **Pininfarina Spidereuropa** frem til 1985, også som **Volumex (VX)** med kompressor. Relansert i 2016 som Fiat Spider (2016).

Den ble også produsert i  eksemplarer frem til 2012 som Lada 2101-2107 ved flere fabrikker i det tidligere Sovjet og i dagens Russland.  Indiske Premier Auto solgte den fra 1986 som **Premier 118NE** frem til 2001. Spanske Seat laget den frem til 1980, også som stasjonsvogn, mens bulgarske Pirin-Fiat (1967–71), tyrkiske **Tofaş Murat 124** (1971–77,  eks), koreanske  **Fiat-KIA 124** (1970–85) og **Lada-Egypt** (2000–07, 9000 eks.)


Fiat124Luc106.jpg | serie 1 berlina
Fiat 124 S front view.jpg | 124 S i 1972
Fiat 124 Familiare, 1974 (6980091672).jpg | Familiare, 1974
Fiat 124 Spider turquoise.jpg|spider
Pininfarina-Volumex 1.1.jpg | spider VX, 1985
Fiat 124 Coupe ca 1969 Schaffen-Diest 2012.jpg | coupe, 1969
Fiat 124 Coupé 1972.jpg | Sport coupe 1972


## Eksterne lenker
*
Last Order: Final Fantasy VII

er en OVA fra 2005, regissert av Morio Asaka, skrevet av Kazuhiko Inukai og animert av det japanske selskapet Madhouse. Sammen med *[[Final Fantasy VII Advent Children]]* er den en av de to filmene i *[[Final Fantasy VII#Compilation of Final Fantasy VII|Compilation of Final Fantasy VII]]*-serien. Filmen har ikke blitt dubbet til engelsk, men den er tekstet.

## Handlingsreferat
Verden i Final Fantasy VII blir referert til som «planeten» er for sin overlevelse avhengig av en spesiell energi som kalles for Lifestream. Den enorme organisasjonen Shinra stiger etter hvert til makten, og begynner å utvinne «Livestream» gjennom Mako-reaktorer som dreper planeten. Shinra bruker Mako som energikilde, og for å manipulere styrken og evnene til deres paramilitære organisasjon, kalt for «SOLDIER»

Sephiroth, ansett som det sterkeste medlemmet av SOLDIER, blir sendt for å undersøke en Mako-reaktor som ligger i den bortgjemte landsbyen Nibelheim. Han blir ledsaget av en annen «soldier» kalt Zack. I området bruker Sephiroth mesteparten av tiden sin på å lese i Shinra Mansion, som tidligere hadde blitt brukt av en Shinra-forsker Hojo til å gjennomføre forskjellige eksperimenter. Gjennom Hojos loggbøker oppdager Sephiroth mer om fortiden hans, hvor han ble injisert med Jenovas celler.

Planeten deres hadde en gang vært bebodd av Cetra (også kjent som «Ancients») som ble nesten fullstendig ødelagt av Jenova - en utenomjordisk livsform som krasjet på planeten der 2 000 år tidligere. De begynte deretter å infisere Cetra med et spesielt virus. Etter å ha oppdaget mer om hans egen fortid, planlegger Sephiroth å drepe alle innbyggerne i landsbyen samt ødelegge resten av landsbyen Nibelheim.

## Skuespillere
* Kenichi Suzumura som Zack Fair, en førsteklasses SOLDIER.
* Takahiro Sakurai som Cloud Strife, en Shinra-soldat.
* Toshiyuki Morikawa som Sephiroth, medlem av SOLDIER og tidligere venn av Zack Fair.
* Junichi Suwabe som Tseng
* Ayumi Ito som Tifa Lockhart. En innbygger i Nibelheim.
* Hiroshi Fujioka som Zangan. En martial arts-instruktør.
* Nachi Nozawa som Professor Hojo. Leder for Shinra's vitenskap-departement.
* Daisuke Namikawa som Turk.

## Eksterne lenker
* 
* ''Last Order: Final Fantasy VII''-anmeldelse
John Larsen

**John Harry Larsen** (født 27. august 1913 i Østre Aker, død 5. august 1989 i Oslo) var en norsk skytter som tok olympisk gullmedalje i øvelsen løpende hjort under  Sommer-OL 1952 i Helsingfors. Han tok tre gull, to individuelt og ett for lag, under VM i Buenos Aires i 1949. Under VM i Oslo i 1952 tok han ikke mindre enn fire gull, to indivduelt og to for lag, og to år senere, da VM gikk i Caracas i Venezuela tok han sølv- og bronsemedalje for lag. Han deltok også under Sommer-OL 1956 i Melbourne med åttendeplass på 100 m løpende hjort enkelt-/dobbeltskudd.

## Eksterne lenker
*
Sankt Augustin

**Sankt Augustin** er en by i Tyskland i delstaten Nordrhein-Westfalen med om lag 55&nbsp;000 innbyggere. Den ligger i kretsen Rhein-Sieg. Den er oppkalt etter skytshelgenen til Steylermisjonærene, St. Augustin (354-430). De opprettet et kloster nær det nåværende sentrum i 1913. Sankt Augustin ligger om lag 8&nbsp;km nordøst for Bonn og 3&nbsp;km sørvest for Siegburg.

## Bilder

File:Rathausvorderseite Sankt Augustins.jpg|Rådhuset
File:Sankt-Augustin-Philosophisch-Theologische Hochschule SVD.jpg|St. Augustin Misjonshus med den filosofisk-teologiske høyskolen


## Referanser


## Eksterne lenker
*
Bjørnelignende rovpattedyr

* Bjørner
* Hundebjørner†
* Pinnipedia
* Mårlignende rovpattedyr

**Bjørnelignende rovpattedyr** (Arctoidea) er en delgruppe med hundelignende rovpattedyr som består av tre nålevende undergrupper og en utdødd som har en morfologi som minner om bjørner, derav navnet på gruppen. Hver gruppe har videre inndeling.

## Fylogeni
Fylogenien under viser gruppens nærmeste slektninger og er i hovedsak i henhold til Wesley-Hunt & Flynn (2005), men med justeringer av Law, Slater & Mehta (2018).

## Referanser




## Eksterne lenker
*